ສະມາຊິກ ສະພາ ກຳລັງໄຕ່ຕອງ ເບິ່ງຄວາມເສຍຫາຍ ຖ້າປະຕິເສດ ຂໍ້ຕົກລົງ ນິວເຄລຍ ກັບອີຣ່ານ
ບັນດາ​ສະມາຊິກ ​ລັດຖະສະພາສະຫະລັດ ກຳລັງ​ວາງ​ແຜນ​ທີ່​ຈະ​ລົງຄະ​ແນນ​ສຽງ ​ກ່ຽວກັບຂໍ້​ຕົກລົງ ນິວເຄລຍກັບອີຣ່ານ ໃນເດືອນໜ້ານີ້.
ນຶ່ງມື້ ກ່ອນປະທານາທິບໍດີ Barack Obama ກ່າວຄຳປາໄສ ຄັ້ງສຳຄັນ ຮຽກ ຮ້ອງໃຫ້ຮັບຮອງເອົາ ຂໍ້ຕົກລົງນິວເຄລຍສາ ກົນກັບອີຣ່ານ ບັນດາສະມາຊິກລັດຖະສະພາສະຫະລັດ ກຳ ລັງວາງແຜນທີ່ຈະລົງຄະແນນສຽງ ກ່ຽວກັບຂໍ້ຕົກລົງດັ່ງ ກ່າວ ໃນເດືອນໜ້ານີ້ ທີ່ໄດ້ມີການຕໍ່ສູ້ດີ້ນຮົນໃນຄວາມເປັນໄປໄດ້ ເຖິງການປະຕິເສດທີ່ຈະຕິດຕາມມາ ຄະນະນະໂຍບາຍຕ່າງປະເທດ ຂອງປະທານາທິບໍດີ ໄດ້ໃຊ້ ເວລາໃນເດືອນທີ່ຜ່ານມາ ກ່າວເຖິງຄວາມດີຂອງຂໍ້ຕົກລົງ ແລະກ່າວປ້ອງກັນຕໍ່ລັດຖະສະພາທີ່ຍັງບໍ່ແນ່ໃຈເທື່ອນັ້ນ ບັດນີ້ ເປັນທີຂອງທ່ານ Obama ຢູ່ໃນຄຳປາໄສໃນວັນພຸດມື້ນີ້ທີ່ມະຫາວິທະຍາໄລ American ໃນນະຄອນຫຼວງ ວໍຊິງຕັນ ທ່ານ Obama ມີແຜນທີ່ຈະຮ້ອງ ການຕັດສິນໃຈຂອງລັດຖະສະພາ ກ່ຽວກັບອີຣ່ານ ວ່າ “ ເປັນການອະພິປາຍ ກ່ຽວກັບນະໂຍບາຍຕ່າງປະເທດທີ່ສຳ ຄັນສຸດ ນັບຕັ້ງແຕ່ການຕັດສິນ ໃຈ ເຂົ້າສູ່ສົງຄາມໃນອີຣັກ ” ທ່ານຄາດທີ່ຈະກ່າວວ່າ ທາງເລືອກໃນການທີ່ຈະຮັບເອົາຫຼືປະຕິເສດ ຕໍ່ຂໍ້ຕົກລົງ ບໍ່ຄວນ ທີ່ຈະໃກ້ຄຽງກັນເລີຍ ແລະ ທ່ານຈະຮຽກຮ້ອງບັນດາສະມາຊິກສະພາຢ່າ ໄດ້ສີ້ນເປືອງໂອກາດປະຫວັດສາດ ກ່ຽວກັບລະບົບການກວດກາທີ່ເຄັ່ງຄັດສຸດ ເທົ່າທີ່ເຄີຍມີການເຈ ລະຈາມາ ແລະເປັນຂໍ້ຕົກລົງ ທີ່ຕັດເສັ້ນທາງໄປສູ່ການສ້າງລະເບີດນິວເຄລຍ ຂອງອີຣ່ານ ປະທານຄະນະກຳມະການຄວາມສຳພັນຕ່າງປະເທດຂອງສະພາສູງ ທ່ານ Bob Corker ໄດ້ກ່າວວ່າ “ຄະນະກຳມະການດັ່ງກ່າວແລະລັດຖະສະພາ ມີເວລາອີກປະມານເດືອນນຶ່ງ ທີ່ຈະຕັດສິນວ່າ ຖ້າຫາກຂໍ້ຕົກລົງດັ່ງກ່າວ ດີກ່ອນ ບໍ່ມີການຕົກລົງກັນເລີຍ” ການຊັ່ງຊາທີ່ແຕກຕ່າງກັນກ່ຽວກັບຄຸນຄ່າຂອງຂໍ້ຕົກລົງກັບອີຣ່ານ ແລະຄວາມເສຍຫາຍ ຖ້າຫາກວ່າສະຫະລັດ ຫາກຢ່າງໜີໄປ ຈາກຂໍ້ຕົກລົງ ໂດຍບັນດາອະດີດນັກການທູດຂັ້ນ ສູງຂອງສະຫະລັດ ແລະບັນດາອະດີດເຈົ້າໜ້າທີ່ຄົນອຶ່ນໆ ໃນລະຫວ່າງການໃຫ້ການຕໍ່ຄະ ນະກຳມະການຂອງສະພາ ໃນວັນອັງຄານວານນີ້